Document ID: /roh_data/filtered/fineweb-2-filterrobots_roh.jsonl.gz/4139

100 mattas da l'entir chantun han l'onn passà formulà cun agid da deputadas e deputads tschintg petiziuns ch'il Cussegl Grond duai surdar a la regenza. Dentant ha be la petiziun che duai impedir mobing en scola dumagnà quel pass. Las autras èn be vegnidas prendidas per enconuschientscha.
Petiziun na saja betg il dretg instrument
Roman Hug, il deputà da la PPS, crititgescha che quai haja da far cun quai ch'ina petiziun na saja betg il dretg instrument per las pretensiuns da las mattas. «Il post da stab per dumondas d'egualitad duai infurmar meglier las mattatschas davart lur pussaivladads.» Ina replica sin quella critica è vegnida da Peter Peyer da la PS: «Lura po gea era la fracziun da la PPS la proxima giada metter a disposiziun menturas e menturs che gidan al parlament da mattatschas.»
La petiziun da mobing vegn uss tractada da la regenza e las mattas dal parlament survegnan ina resposta a scrit sin lur pretensiuns.
RR actualitad 17:00